***Қосымша 2***

***Кәсіби-психологиялық іріктеудің мазмұны***

Кәсіби-психологиялық таңдау үміткердің әскери-кәсіби бағыттылығы мен жеке психологиялық қасиетін, Лицейде жақсы оқи алатындығы мен ары қарайғы әскери мемлекеттік қызметке лайықтылығын айқындау мақсатымен жүргізіледі(Кәсіби-психологиялық тестілеу және жеке әңгімелесу түрінде өтеді).

Кәсіби-психологиялық тестілеу психологиялық және психофизиологиялық зерттеуді қамтамасыз етеді, ол үміткердің бойындағы танымдық психологиялық үрдістер ерекшелігін айқындау үшін, эмоциональды-еріктілік қасиетін, жүйке психикалық төзімділігін және басқа да маңызды кәсіби қасиеттерін нақтылау үшін жүргізіледі. Бұл формалды әдістемелер жиынтығы негізінде жүзеге асырылады.

Жеке әңгімелесу үміткерді әлеуметтік-психологиялық зерттеуді қамтиды, оның барысында үміткердің әскери-кәсіби бағыттылығы, мақсаттылығы, ортамен тіл табысуы, үйымдастырушылық істерге бейімдігі, беделділігі, жауаптылығы, әлеуметтік орнықтылығы, құнды бағыттары, жеке тұлғалармен қарым-қатынасы, жекелеген мінез қасиеттері анықталады.

Үміткерлерге қойылатын негізгі кәсіби-психологиялық талаптар:

- жоғары мінез-құлық сапасы (борыш сезімі, принциптілік, адалдық, шынайылық, қоғамдық белсенділігі);

-әскери-кәсіби қызметке деген нақты шешімділігі;

-жеке тәртіптілігі мен орындаушылығы, ішкі жинақтылығы, ұйымдастырушылығы, алдына қойылған міндеттерді шешуге әзірлігі мен өз уақытында орындауға дайындығы;

-төзімділігі мен өзін-өзі басқаруы, жоғарғы кедергілер кезіндегі, уақыт тапшылығындағы және қолайсыз жағдайлардағы эмоциональды-еріктілік тұрақтылығы;

-  еңбексүйгіштігі және жоғары іскерлік қабілеті, физикалық төзімділігі.

Кәсіби-психологиялық тестілеу және жеке әңгімелесу нәтижелері бойынша үміткердің жалпы Лицейде оқуға жарамдылығын анықтайтын қорытындылардың бірі шығады:

* бірінші кезекте ұсынылады–кәсіби жарамдылықтың бірінші санаты (категориясы);

- ұсынылады – кәсіби жарамдылықтың екінші категориясы;

- *шартты түрде ұсынылады( әскери қызмет талаптарына толық сай келмейді, үміткерлер аз болған жағдайда ғана оқуға жіберіледі)- кәсіби жарамдылықтың үшінші категориясы;*

*-ұсынылмайды ( әскери қызмет талаптарына сай келмейді) – кәсіби жарамдылықтың төртінші категориясы).*

Үміткердің жарамдылығы туралы қорытынды Лицейге қабылдау туралы соңғы шешімді шығаратын тек қабылдау комиссиясына жеткізіледі. Кәсіби-психологиялық іріктеудің нәтижелері бойынша кәсіби жарамдылығы жөнінен төртінші категорияға жатқызылған үміткердің қолына «Тапсыруға ұсынылмайды» деген тұжырымдама беріледі.